CELEX: 31993R0649
Language: el
Date: 1993-03-19 00:00:00
Title: Κανονισμός (ΕΟΚ) αριθ. 649/93 της Επιτροπής της 19ης Μαρτίου 1993 για την έκδοση πιστοποιητικών "ΣΜΣ" για τα πορτοκάλια στις συναλλαγές μεταξύ της Πορτογαλίας και των άλλων κρατών μελών

Avis juridique important

|

31993R0649

Κανονισμός (ΕΟΚ) αριθ. 649/93 της Επιτροπής της 19ης Μαρτίου 1993 για την έκδοση πιστοποιητικών "ΣΜΣ" για τα πορτοκάλια στις συναλλαγές μεταξύ της Πορτογαλίας και των άλλων κρατών μελών  

Επίσημη Εφημερίδα αριθ. L 069 της 20/03/1993 σ. 0031 - 0031

ΚΑΝΟΝΙΣΜΟΣ (ΕΟΚ) αριθ. 649/93 ΤΗΣ ΕΠΙΤΡΟΠΗΣ της 19ης Μαρτίου 1993 για την  έκδοση πιστοποιητικών «ΣΜΣ» για τα πορτοκάλια στις συναλλαγές μεταξύ της Πορτογαλίας και των άλλων  κρατών μελώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την πράξη προσχώρησης της Ισπανίας και της Πορτογαλίας, τον κανονισμό (ΕΟΚ) αριθ. 3819/90 της Επιτροπής της 19ης Δεκεμβρίου 1990 για τον καθορισμό των  λεπτομερειών εφαρμογής του συμπληρωματικού μηχανισμού στις συναλλαγές νωπών οπωροκηπευτικών μεταξύ  της Πορτογαλίας και των άλλων κρατών μελών  (1), όπως τροποποιήθηκε από τον κανονισμό (ΕΟΚ) αριθ.  172/91  (2), και ιδίως το άρθρο 3 παράγραφος 2 στοιχείο β) δεύτερο εδάφιο, Εκτιμώντας: ότι στον κανονισμό (ΕΟΚ) αριθ. 3819/90 έχει προβλεφθεί στο άρθρο 3 παράγραφος 2 στοιχείο β) ότι,  όταν πρέπει να παρακολουθηθεί κατά ειδικό τρόπο η έκδοση των πιστοποιητικών «ΣΜΣ» προκειμένου να  εκτιμηθεί ο κίνδυνος υπερβάσεως των ενδεικτικών ανωτάτων ορίων, τα πιστοποιητικά εκδίδονται,  σύμφωνα με τις διατάξεις του άρθρου 6 παράγραφος 2 πρώτο εδάφιο του κανονισμού (ΕΟΚ) αριθ. 574/86  της Επιτροπής της 28ης Φεβρουαρίου 1986 για τον καθορισμό των λεπτομερειών εφαρμογής του  συμπληρωματικού μηχανισμού στις συναλλαγές  (3), όπως τροποποιήθηκε τελευταία από τον κανονισμό  (ΕΟΚ) αριθ. 3826/92  (4), ήτοι την πέμπτη εργάσιμη ημέρα μετά την ημέρα καταθέσεως της αιτήσεως  εφόσον κατά τη διάρκεια της προθεσμίας αυτής δεν έχουν ληφθεί ειδικά μέτρα 7 ότι πρέπει να  εφαρμοστεί η διάταξη αυτή έχοντας υπόψη τους παρόντες κινδύνους υπερβάσεως των ενδεικτικών ανωτάτων  ορίων για τα πορτοκάλια 7 ότι πρέπει να καθοριστεί ότι οι ανακοινώσεις των ζητουμένων ποσοτήτων πραγματοποιούνται σύμφωνα με  το άρθρο 6 παράγραφος 2 δεύτερο εδάφιο του κανονισμού (ΕΟΚ) αριθ. 574/86, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Για την έκδοση των πιστοποιητικών «ΣΜΣ» όσον αφορά τα πορτοκάλια που  υπάγονται στους κωδικούς ΣΟ 0805  10  41, 0805  10  45, 0805  10  49, 0805  10  11, 0805  10  15,  0805  10  19, 0805  10  21, 0805  10  25, 0805  10  29, 0805  10  31, 0805  10  35, 0805  10  39  και για τις ανακοινώσεις στην Επιτροπή των ποσοτήτων που ζητούνται στην Πορτογαλία, εφαρμόζονται οι  διατάξεις του άρθρου 6 παράγραφος 2 πρώτο και δεύτερο εδάφιο του κανονισμού (ΕΟΚ) αριθ. 574/86. Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη  Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε  κάθε κράτος μέλος. Βρυξέλλες, 19 Μαρτίου 1993. Για την Επιτροπή Renι STEICHEN Μέλος της Επιτροπής